ऊना(अमित):नशे के खिलाफ छेड़े गए अभियान में पुलिस को बड़ी सफलता हाथ लगी है। ऊना पुलिस की विशेष टीम ने घालुवाल पुल के समीप एक युवक को चार किलो चूरा पोस्त के साथ गिरफ्तार किया है। आरोपी की पहचान होशियापुर निवासी सुरेंद्र कुमार के रूप में की गई है। जानकारी के मुताबिक थाना प्रभारी सर्वजीत सिंह पर अधारित टीम वीरवार सुबह पुराना होशियापुर रोड़ पर गश्त कर रही थी। इसी दौरान घालूवाल पुल के समीप युवक गुजर रहा था। पुलिस को देख युवक ने भागने का प्रयास किया और शक होने पर पुलिस ने कुछ दूरी पर युवक को दबोच लिया। बैग की तलाशी लेने पर करीब चार किलो चूरा पोस्त बरामद हुआ। बताया जा रहा है कि पुलिस ने युवक के खिलाफ मामला दर्ज करके आगामी कार्रवाई शुरू कर दी है। SHO ऊना सदर सर्वजीत सिंह ने बताया कि पुलिस मामले को लेकर जांच कर रही है।